రిటైల్‌ హెడ్‌ శాశ్వత్‌ గోయంకా
ఆన్‌లైన్‌ మార్కెట్‌కు విస్తరిస్తున్న స్పెన్సర్స్‌
కోల్‌కతా,ఆగస్టు 4: ఆర్‌పిసంజీవ్‌గోయంకా గ్రూప్‌కు చెందిన స్పెన్సర్‌ రిటైల్‌ క్రమేపీ తన ఆన్‌లైన్‌ ఉనికినివిస్తరిస్తోంది. ఆన్‌లైన్‌ పంపిణీసేవలను విశాఖపట్టణం, కోల్‌కతా, ఢిల్లీ, ఎన్‌సిఆర్‌, హైదరాబాద్‌, చెన్నైనగరాల్లో అమలుచేస్తోంది. రూ.40వేల కోట్ల విలువైన ఆర్‌పిసంజీవ్‌గోయంకాగ్రూప్‌లో అనుబం ధంగా కొనసాగుతున్న స్పెన్సర్స్‌ కొత్తగా లక్నోలో కూడా ఆన్‌లైన్‌ సేవలు విస్తరించాలని యోచిస్తోంది. రిటైల్‌ హెడ్‌ శాశ్వత్‌ గోయంకా మాట్లాడుతూ స్పేన్సర్స్‌ కిరాణా మార్కెట్లలో ఒమ్నిఛానల్‌గా కొనసాగుతోందని, 3గంటల వ్యవధిలోనే డెలివరీ జరుగుతున్నదన్నారు. మొత్తం 25వేల ఉత్పత్తులకుపైబడి ఆన్‌లైన్‌ డెలివరీలకు ప్రాధాన్యం ఉందని, తాజా చేపలు, మాంసం వంటివి కూడా ప్రత్యేకమైన ప్యాక్‌లలో అందిస్తున్నట్లు వివరించారు.
ఇప్పటివరకూ ప్రారంభించిన నగరాల్లో విశేష స్పందన ఉందని, మరింతగా విస్తరిస్తామన్నారు. ఆహారఉత్పత్తులు, కిరాణాడెలివరీ మార్కెట్‌ భారత్‌లో 2020నాటికి 600 బిలియన్‌ డాలర్లకు చేరుతుందని శాశ్వత్‌గోయంకా అన్నారు. భారత్‌లో రిటైల్‌ మార్కెట్లు మెట్రోపాలిటన్‌ నగరాలకే పరిమితం అయిందని, క్రమేపీ ఒకటి, రెండోశ్రేణి నగరాలకు సైతం విస్తరిస్తుందన్నారు. 125 స్టోర్లతో ఉన్న స్పెన్సర్స్‌కు 38 భారీ ఫార్మాట్‌స్టోర్లు 35 నగ రాల్లో ఉన్నాయి. హైపర్‌మార్కెట్లలో అత్యున్నత సంస్థగా ఇండియా రిటైల్‌ఫోరమ్‌ అవార్డువచ్చిందన్నారు.